Source: https://projektplyn.sk/otazky-a-odpovede/
Timestamp: 2020-05-27 12:47:53+00:00
Document Index: 4069099

Matched Legal Cases: ['§13', '§2', '§13', '§ 15', '§ 7', '§ 15', '§ 64']

Časté otázky | PROJEKTPLYN | Ing. Vladimír Slaninka
KATEGÓRIA: PLYNOFIKÁCIA RODINNÉHO DOMU
Čo sa rozumie pod pojmom "Prípojka plynu" (PP) pre RD ?
Pre rodinný dom (RD) prevádzkovateľ DS vyžaduje zhotoviť PP z plastového potrubia PE 100 d32. Stavebník sa často mylne domnieva, že prípojkou „je všetko od hlavného plynovodu až po obvodový múr rodinného domu“. Pravdou je, že prípojka plynu končí hlavným uzáverom plynu (ďalej už len HUP) pri hranici pozemku stavebníka. Na koniec prípojky sa umiestňuje domová regulačná zostava (DRZ).
Liberalizácia procesu pripájania od 1. júla 2011 posunula výstavbu pripojovacieho plynovodu na zákazníka. Konkrétne ste ako „zákazník“ povinný si zabezpečiť:
projektovej dokumentácie na pripojovací plynovod,
ohlásenie drobnej stavby (stavebné povolenie od príslušného Stavebného úradu) na výstavbu pripojovacieho plynovodu,
povolenie na zvláštne užívanie komunikácie od príslušného Stavebného úradu,
výstavbu pripojovacieho plynovodu vrátane osadenia domovej skrinky s regulátorom tlaku plynu,
projektovú dokumentáciu na výstavbu odberného plynového zariadenia, t. j. výstavbu vonkajších a vnútorných rozvodov plynu od hlavného uzáveru plynu až po spotrebiče.
Čo je plynárenské zariadenie ?
Tento technický pojem je pre stavebníka veľmi podstatný. Plynárenské zariadenie (PZ) je možné chápať ako zariadenia, ktoré slúži primárne na prepravu plynu, distribúciu plynu, uskladňovanie plynu vrátane zariadenia potrebného na poskytovanie podporných služieb, zariadenia potrebného na zabezpečenie prístupu a prevádzkovania siete vrátane hlavného uzáveru plynu. U rodinných domoch je plynárenským zariadením pripojovací plynovod = prípojka plynu.
Ak dokážete plynárenské zariadenie správne zatriediť pomôže vám to:
pri zisťovaní výšky poplatkov za prístup do distribučnej siete,
pri podávaní žiadosti o stavebných zámeroch,
pri podávaní žiadostí o vyjadrenia prevádzkovateľa distribučnej siete k projektovým dokumentáciám,
pri učení postupov v procese pripájania stavebného objektu do DS
pri získaní informácie rozsahu spracovanie projektovej dokumentácie, cene projektových prác . . .
zistiť si výšku poplatkov pri podávaní žiadosti o vydanie územného rozhodnutia o umiestnení stavby, stavebného povolenia, či pri ohlásení drobnej stavby.
Každé odberné miesto plynu (OPZ=plynofikovaný stavebný objekt) vybavené plynomerom je pripojené plynárenským zariadením (prípojkou plynu = pripojovacím plynovodom) na plynárenské zariadenie (miestny, uličný= distribučný plynovod).
A čo je DRZ?
Domové regulačné zostavy (DRZ) – sú to certifikované zostavy na prípojke plynu s výkonom odberného plynového zariadenia do 25 m3 vrátane, so vstupným tlakom plynu do 0,4 MPa vrátane. V zmysle vyhlášky č. 508/2009 Z. z. sú zatriedené do skupiny Bg,
Sú určené hlavne na pripojenie rodinných domov a bytových domov a nebytových budov (napr. malé obchodné a administratívne budovy, ako aj malé priemyselné budovy).
DRZ – pozostáva z typizovanej skrinky, hlavného uzáveru plynu, regulátora tlaku plynu (RTP), meradla zemného plynu (PS), domového uzáveru plynu (DU) a ostatných montážnych komponentov. Viac sa dozviete na stránke Domová regulačná zostava (DRZ).
Ďalšie užitočné informácie k inštaláciám pre rodinné domy nájdete tu
Ako realizovať pripojenie stavebného objektu do distribučnej siete plynu ?
Pripojenie napr. objektu na bývanie je zrealizované plynárenským a odberným plynovým zariadením. Pred zahájením akýchkoľvek krokov v tejto oblasti je dôležité poznať základné pojmy v plynárenstve.
Plynárenské zariadenie (ďalej PZ) môže prevádzkovať prevádzkovateľ distribučnej siete (ďalej už len PDS) ako vlastník, alebo ako nájomca. Fyzické osoby, ktoré pripájajú do distribučnej siete plynu stavebný objekt (rodinný dom, chatu …) uzatvárajú s PDS „Zmluvu o pripojení“ k distribučnej sieti. Objektom sa rozumie novostavba RD, plynofikácia existujúcej nehnuteľnosti, v ktorej nebolo v minulosti zriadené odberné plynové zariadenie – t.j. na odbernom mieste nebolo v minulosti namontované meradlo zemného plynu a v nehnuteľnosti sa v minulosti neodoberal zemný plyn.
SPP-distribúcia, a.s. pripravila video, ktoré vám poskytne potrebné informácie s pripojením tej vašej nehnuteľnosti.
Ostatné potrebné informácie sa dozviete na stránke SPP-distribúcia, a.s. v časti: Často kladené otázky
Čo tvorí cenu prípojky ?
Pohyblivá časť ceny:
a) zemné práce v závislosti od polohy umiestnenia PP a vzdialenosti od bodu napojenia PP na DS. V zemných prácach je potrebné zohľadniť zhotovenia montážnej jamy, ktorá je potrebná na zrealizovanie prepoja prípojky plynu na verejným plynovodom,
b) potrubný PE materiál s komponentami a príslušenstvom – vodorovná a zvislá časť PP,
c) cena projektovej dokumentácie PP – pre RD fakturujem za projektovú dokumentáciu PP hore uvedených parametrov cca 110 €.
d) počas výstavby PP sa zhotoví geodetické zameranie plynárenského zariadenia
e) pre spustenie prípojky plynu do prevádzky sú nevyhnutné práce rev. technika (+odovzdanie dokladov SPP-D)
f) cena skrinky (DRZ) s regulátor tlaku plynu (RTP) do 6 m3/hod (od 240-300 € ) s DPH. Do tejto skrinky je umiestnený aj plynomer, domový uzáver plynu.
g) Osvedčenie k PD pre VTZ + prvá úradná skúška STL prípojky (fyzické podnikajúce subjekty a právnické osoby – zamestnávateľ)
Fixná časť ceny:
Bez rozdielu, či pri plynofikácii stavebného objektu je potrebné budovať prípojku plynu je potrebné uhradiť poplatok za prístup do distribučnej siete. Pre rok 2019 (2018) za pripojenie v kategórii domácnosť stavebník uhradí prevádzkovateľovi DS 157,66 € s DPH. Pre kategóriu maloodber 180,30 € bez DPH a pre stredný odber 495,30 € bez DPH.
Koľko stojí plynová prípojka (pripojovací plynovod)?
Cena prípojky plynu je závislá od dimenzie potrubia, materiálu distribučného plynovodu a od polohy jej umiestnenia pod zemským povrchom. Stanovenie „bodu“ napojenia na distribučný plynovod a podmienky pripojenia stanovuje prevádzkovateľ distribučnej siete (SPP-distribúcia, a.s.). Pre približný odhad ceny som pripravil smart pomôcky (kalkulačky) pre výpočet ceny prípojky plynu, a vonkajšieho domového rozvodu plynu:
výpočet ceny prípojky = kalkulačka PP (od plynovodu po hranicu pozemku),
výpočet ceny vonkajšieho domového rozvodu plynu (OPZ) = kalkulačka OPZ
Bez rozdielu, či pri plynofikácii rodinného domu je potrebné budovať prípojku plynu je potrebné uhradiť poplatok za prístup do distribučnej siete. Pre rok 2019 (2018) za pripojenie v kategórii domácnosť stavebník uhradí prevádzkovateľovi DS 157,66 € s DPH.
Výnimku majú iba rodinné domy, ktoré v minulosti boli plynofikované, ale bol u nich ukončený odber plynu. Došlo k demontáži meradla (plynomera) bolo pred rokom 2006. Vtedy postačuje predložiť doklady preukazujúce odber plynu v rodinnom dome pred rokom 2006, napr. Faktúru, Zmluvu o dodávke zemného plynu a pod.
Čo je spoločné odberné plynové zariadenie?
Čo by ste nemali opomenúť pri prevádzkovaní odberných zariadeniam v RD ?
KATEGÓRIA: PLYNOFIKÁCIA BYTOVÉHO DOMU/BYTU
Ako realizovať pripojenie bytového domu do distribučnej siete plynu ?
Pripojenie objektu na bývanie je zrealizované plynárenským zariadením, spoločným odberným plynovým zariadením a bytovým odberným zariadením. Pred zahájením akýchkoľvek krokov v tejto oblasti je dôležité poznať základné pojmy v plynárenstve.
Plynárenské zariadenie (ďalej PZ) môže prevádzkovať prevádzkovateľ distribučnej siete (ďalej už len PDS) ako vlastník, alebo ako nájomca. Fyzické podnikajúce osoby, alebo právnické osoby, ktoré pripájajú do distribučnej siete plynu bytový či polyfunkčný dom uzatvárajú s PDS „Zmluvu o pripojení“ k distribučnej sieti.Podľa zákona zákona č. 182/1993 Zb dochádza k výstavbe spoločného zariadenia domu, ktoré je určené na spoločné užívanie a slúži výlučne tomuto domu, a to aj v prípade, ak je pripojovací plynovod bude umiestnený mimo domu.
Spoločným zariadením domu je aj spoločného odberného plynového zariadenia určené na odber plynu pre viacerých odberateľov. Začína za hlavným uzáverom plynu a končí sa uzatváracou armatúrou, ktorá ho oddeľuje od bytového odberného plynového zariadenia t.j. zariadenia odberateľa plynu. Spravidla je to armatúra pred plynomerom. Touto časťou rozvodu sa distribuuje nemeraný plyn. Zasahovať do odberného plynového zariadenia, ktorým sa distribuuje nemeraný plyn od hlavného uzáveru plynu k určenému meradlu, bez súhlasu prevádzkovateľa distribučnej siete je zakázané. Spoločné odberné plynové zariadenie na dodávku plynu nachádzajúce sa v jednej nehnuteľnosti je súčasťou tejto nehnuteľnosti.
Bytové plynové (odberné) zariadenie (OPZ) je zariadenie určené na odber plynu. Ide o rozvody plynu od bytového uzáveru až po plynové spotrebiče (napr. plynový kotol, sporák, ohrievač vody, gamatky). Súčasťou odberného plynového zariadenia nie je meracie zariadenie odberu plynu (plynomer).
Od HUP za technický stav spoločného odberného plynového zariadenia (OPZ) zodpovedá prevádzkovateľ t.j. spoločensto vlasníkov bytov a nebytových piestorov (SVB) a v bytoch vlastník bytu. Súčasťou spoločného odberného plynového zariadenia je aj domový regulátor tlaku plynu.
Čo je plynárenské zariadenie v bytovom dome ?
Plynárenské zariadenie (PZ) je možné chápať ako zariadenia, ktoré slúži primárne na prepravu plynu, distribúciu plynu, uskladňovanie plynu vrátane zariadenia potrebného na poskytovanie podporných služieb, zariadenia potrebného na zabezpečenie prístupu a prevádzkovania siete vrátane hlavného uzáveru plynu. Pri obytných domoch je plynárenským zariadením pripojovací plynovod = prípojka plynu.
Spoločné odberné plynového zariadenia nie je plynárenským zariadením, ale je časťou rozvodu ktorým sa distribuuje nemeraný plyn. Zasahovať do odberného plynového zariadenia, ktorým sa distribuuje nemeraný plyn od hlavného uzáveru plynu k určenému meradlu, bez súhlasu prevádzkovateľa distribučnej siete je zakázané.
Každé odberné miesto plynu (plynofikovaný byt) vybavené plynomerom je pripojené na spoločné odberné plynové zriadenie plynu a plynárenským zariadením (prípojkou plynu = pripojovacím plynovodom).
Spoločné zariadenie domu je možné prevádzkovať iba vtedy, ak existuje technická dokumentáciu podľa §13 zákon č. 124/2006 Z. z.(Zákon o bezpečnosti a ochrane zdravia pri práci a o zmene a doplnení niektorých zákonov).
Schéma rozdelenia plynového rozvodu vedeného v bytovom dome
Spoločné časti domu - šachty a bytové jadra
Spoločnými časťami domu podľa zákona č. 182/1993 §2 odst. 4 a 5 sa rozumejú časti domu nevyhnutné na jeho podstatu a bezpečnosť a sú určené na spoločné užívanie, najmä základy domu, strechy, chodby, obvodové múry, priečelia, vchody, schodištia, spoločné terasy, podkrovia, povaly, vodorovné nosné a izolačné konštrukcie a zvislé nosné konštrukcie.
Spoločnými časťami bytového dome sú inštalačné šachty v bytových jadrách, ktoré sú súčasťou bytovej jednotky.
U bytových jadrách– B3 (1961-1981 bez úprav a rekonštrukcie) sú:
a) steny jadra umakartové, minimalizáciu manipulačného priestoru zaisťuje otočné umývadlo.
b) V inštalačnej šachte v úrovni nosnej stropnej konštrukcie sú vytvorené protipožiarne priečky.
c) Na deliacu konštrukciu medzi šachtou a bytom nie sú kladené z požiarneho hľadiska žiadne požiadavky.
d) V inštalačnej šachte sa nachádzajú zvislé nosné kovové konštrukcie, ktoré slúžia na uchytenie:
– stúpačiek studenej a teplej vody, kanálu, plynového rozvodu, …
– uchytenie umakartových stien (kuchyňa, kúpeľňa, stena WC s dvierkami.)
Na deliacej konštrukciu medzi šachtou a bytom je zriadený otvor s dvierkami, ktorý zabezpečuje dostatočný prístup k spoločným zariadeniam umiestnených v inštalačnej šachte.
Stretávam sa na stavbách, že pri rôznych stavebných úpravách bytových jadier:
a) vlastníci bytu rozmery tohto priestoru upravujú až na neúnosnú mieru. Tento priestor neslúži iba pre odpočet spotreby vody, plynu … ale aj ako manipulačný priestor pre povinnú výmenu vodomerov, plynomerov a údržbu spoločných zariadení. Je nepríjemné, ak projektant stavebníkovi je povinný v projektovej dokumentácii plynofikácii bytu predpísať úpravu rozmerov. Preto nie je vhodné, ak je tento priestor zmenšený oproti pôvodnému stavu. (napr. typ jadra B-3, B-10, B-91, B-4, B-6, B-7 …)
b) vlastníci bytu demontujú zvislé a vodorovné výstuže šachty ako aj rôzne podpery a uchytenia stúpačiek teplej vody, kanálu, plynového rozvodu, … s vidinou jediného cieľa – získať čo najväčší priestor WC, kúpeľne …Tento prístup nie je v súlade so zákonom č. 251/2012 Zb. nakoľko prevádzkovateľ spoločného odberného plynového zariadenia (SVB) je povinný udržovať odberné plynové zariadenie v zodpovedajúcom technickom stave, čo odstránením zvislých a vodorovných výstuží, podpier a uchytení stúpačiek neprispeje.
Ako plynofikovať byt v bytovom dome?
Byt je nehnuteľnosť, ktorá je v prevažnej miere pripojená na spoločné rozvody bytového domu (na stúpačku plynu, v spoločnej plynomerni . . . . v spoločných priestoroch bytového domu).
Bytový dom je pripojený na distribučný plynovod na ulici pripojovacím plynovodom (prípojkou plynu), ktorá je ukončená pred bytovým domom hlavným uzáverom plynu (HUP). Od HUP je vonkajší rozvod plynu vedený v zemi a vnútorný rozvod v spoločných priestoroch bytového domu (v technickom podlaží, v bytových jadrách, schodišťom . . . Tento rozvod je v zmysle zákona považovaný za spoločné odberné zariadenie a jej prevádzkovateľom je spoločenstvo vlastníkov bytov a nebytových priestorov (ďalej už len SVB) alebo správca spoločných častí domu, spoločných zariadení domu, nebytových priestorov a príslušenstva, ktoré sú vo spoluvlastníctve vlastníkov bytov a nebytových priestorov.
Pred plynofikáciou bytu je potrebné:
a) získať písomné stanovisko spoločenstva vlastníkov bytov a nebytových priestorov,
b) podať žiadosť na pripojenie do DS,
c) požiadať projektanta spracovať PD plynofikácie bytu,
d) požiadať o stavebné povolenie,
e) realizovať stavbu podľa PD,
f) zabezpečiť kolaudáciu a odovzdanie dodatkovej dokumentácie (SVB)
Práve pri spracovaní projektovej dokumentácii sa stavebník dozvie, čo koľko bude stáť, a koľko hľadísk a okolností ovplyvňujú plynofikáciu bytu, ako aj cenu plynofikácie bytu. Je ich toľko veľa, že nie je možné ani odhadnúť cenu projektu plynofikácie bytu.
Pri plynofikácii bytu v prevažnej miere dochádza k úprave (rozšíreniu) časti spoločného rozvodu plynu po uzatváraciu armatúru, na ktorú je pripojený nový bytový rozvod resp. odberné plynové zariadenie bytu.
Úpravu (rozšírenie) spoločného odberného plynového zariadenia SVB zapracuje projektant do projektovej dokumentácie plynofikácie bytu. Po zrealizovaní plynofikácie bytu vlastník bytu odovzdáva „prevádzkovú dokumentáciu nového spoločného odberného zaradenia“ (po uzatváraciu armatúru pred plynomerom odberateľa – vlastníka bytu) SVB.
Pri plynofikácii bytu dochádza aj k zaústeniu plynového spotrebiča do komína bytového domu, t.j. do spoločného zariadenia domu.
Čo je spoločné odberné plynové zariadenie
Čo by ste nemali opomenúť pri prevádzkovaní OPZ v bytovom dome?
Podľa §13 zákona č. 124/2006 bezpečnosť stavieb, pracovných priestorov, pracovných prostriedkov a pracovných postupov sa vzťahuje aj na spoločné časti domu a spoločné zariadenia domu v bytovom dome a na nebytové priestory s výnimkou bytov a rodinných domov v osobnom vlastníctve. Úlohy zamestnávateľa podľa tohto zákona plní spoločenstvo vlastníkov bytov a nebytových priestorov v dome alebo správca spoločných častí domu, spoločných zariadení domu, nebytových priestorov a príslušenstva, ktoré sú v spoluvlastníctve vlastníkov bytov a nebytových priestorov.
Kto môže vykonávať činnosti v plynárenstve ?
V plynárenstve sa vykonáva rôznorodá činnosť, ktorej výsledkom je bezpečné a spoľahlivé vyhradené technické zariadenie plynu. Pod činnosťou sa v tomto článku rozumie – montáž do funkčného celku, oprava, údržba, rekonštrukcia . . .
Montážne a opravárenské práce v plynárenstve môže vykonávať iba odborne spôsobilá osoba, ktorá vlastní oprávnenie montážnej organizácie v zmysle § 15 zákona č. 124/2006 Z. z. a odborne spôsobilá osoba podľa § 7 a § 15 vyhlášky č. 508/2009 Z. z. Touto vyhláškou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými. Odborne spôsobilou osobou je aj fyzická osoba – podnikateľ, ktorý nie je zamestnávateľom a činnosť v plynárenstve vykonáva na základe hore uvedených oprávnení.
Zhotoviteľ vykonávajúci činnosti v plynárenstve je podnikajúcou osobou buď ako právnická osoba zapísaná do obchodného registra, alebo fyzická osoba podnikajúca na základe živnostenského oprávnenia. Podnikajúcou osobou môže byť aj osoba podnikajúca na základe iného než živnostenského oprávnenia a podľa osobitných predpisov.
Zhotoviteľ vykonávajúci činnosti v plynárenstve (podľa bodov 1 a 2) musí dbať nato:
aby pri zváraní potrubia zvárač oceľových potrubí bol držiteľom certifikát podľa STN EN ISO 9606-1
aby pri zváraní potrubia zvárač PE potrubia bol držiteľom certifikát podľa STN EN 13067
aby pracovníci – spájkovači boli držiteľmi certifikátu podľa STN EN ISO 13585
aby pracovníci vyhotovujúci lisované spoje boli držitelia doklad o zaškolení predajcom, dovozcom alebo výrobcom systémov.
KATEGÓRIA: preložky plynových zariadení
Preložka prípojky plynu, HUP, plynomera, úprava plynárenských zariadení
Ak rekonštruujete existujúce odberné plynové zariadenie – napr. znižujete alebo rozširujete počet súčasných plynových spotrebičov, požadujete zmenu umiestnenia meradla zemného plynu, alebo požadujete preložku existujúcej prípojky zemného plynu a podobne, vykonávate technickú zmenu na existujúcom odbernom mieste plynu.
Táto zmenu si vyžaduje požiadať prevádzkovateľa DS o vyjadrenie k plánovanej zmene. Preložke plynárenských zariadení je venovaná samostatná stránka.
Ale môže nastať situácia, keď rekonštrukcia existujúceho odberného plynového zariadenie si vyžaduje:
výmenu spotrebiča rovnakého typu a výkonu bez zmeny jeho umiestnenia,
vymeniť časť poškodeného rozvod plynu bez zmeny jeho umiestnenia bez zmeny druhu materiálu.
Tieto zmeny „výmeny“ sa vykonávajú za meradlom (plynomerom) a nevyžadujú si žiadne administratívne prípravy a úkony. Ak pre zabezpečenie požadovaných zmien je potrebné demontovať meradlo, požaduje sa to už na technickú zmenu. Jedinou podmienkou je, že práce budú vykonávať oprávnené osoby. Po vykonaní výmeny zhotoviteľ odovzdá vlastníkovi nehnuteľnosti potrebné doklady.
Kto môže vykonávať činnosti v plynárenstve?
Prípojka plynu (PP) pre RD od 1.7 2011 až do dnes?
Každý žiadateľ o pripojenie k distribučnej sieti si od 1.7.2011 môže vybrať svojho zhotoviteľa plynovej prípojky, čím bude sám ovplyvňovať termín realizácie pripojenia k distribučnej sieti. Ak pripojovací plynovod ( prípojka plynu) nebol vybudovaný v minulosti obcou, či „plynármi“ prípojku si buduje:
občan sám na vlastné náklady podľa požiadaviek distribútora plynu, ak v blízkosti jeho nehnuteľnosti je jestvujúci distribučný plynovod
developer (ak to uzná za vhodné) pri výstavbe inžinierových sietí v rozvojovej lokalite individuálnej bytovej výstavby (IBV).
Prípojka plynu musí byť vybudovaná podľa nového energetického zákona č. 251/2012 Z.z., ale najmä:
podľa vyjadrenia prevádzkovateľa DS k žiadosti o pripojenie k distribučnej siete, ktoré je súčasťou „Zmluvy o pripojenie„
z plastového potrubia PE 100 RC bez rozdielu na materiál hlavného plynovodu
tak, že HUP končí pri hranici pozemku stavebníka. PP pozostáva z vodorovnej a zvislej časti.
tak, aby HUP bol ukončený v certifikovanej domovej regulačnej zostave (DRZ) s prístupom z verejného priestranstva, do ktorej sa bude dať bez problémov montovať plynomer,
v súlade so stavebným zákonom ako napr. „drobná stavba“. Na stavebnom úrade pri jej ohlasovaní bude stavebník vyzvaný predložiť rôzne vyjadrenia a potvrdenia. Viac sa o tejto problematika dozviete v článku záväzné stanoviská a poplatky.
Spoločnosť SPP-distribúcia, a.s. začala uskutočňovať prozakáznické kroky, ktoré napomáhajú pri pripájaní domácnosti na zemný plyn. https://youtu.be/l6I2dhLkGSQ, alebo ďalšie užitočné informácie uvedené na stránke https://www.oplyne.info/
Liberalizácia procesu pripájania od 1. júla 2011 posunula výstavbu pripojovacieho plynovodu na zákazníka. Konkrétne sa jedná o zabezpečenie:
Pre vykurovanie RD sa v minulosti navrhovali a montovali plynové kotly bez plynulej regulácie výkonu horáka. Kotly sa montovali do klasických vykurovacích systémov, ale aj do nízkoteplotných vykurovacích systémov.
V súčasnej dobe je výhodne použiť kondenzačnú techniku resp. kondenzačný kotol. Kondenzačný kotol je zdroj tepla s dobrým pomerom výkonu a ceny. Nová ekosmernica s účinnosťou od septembra 2015 ukončila predaj klasických plynových kotlov. Životnosť kotlov sa pohybuje zvyčajne okolo desať až pätnásť rokov, investícia je teda dlhodobá a treba si ju dobre premyslieť.
Pre posúdenie výberu kotla sú potrebné údaje:
– terajšieho vykurovacieho systému,
– k „veľkosti kotla“ sú potrebné informácie o tepelno izolačným vlastnostiam domu,
– je potrebné posúdiť výkon kotla. V minulosti sa dávala pomerne veľká rezerva na jeho výkon.
Tiež by ste mali vedieť, či urobíte nejaké zlepšenia tepelných vlastností: výmena okien a vstupných dverí, zateplenie obvodových stien, zateplenie strechy. Všetky tieto opatrenie vedú k zníženiu spotreby a aj potrebného výkonu kotla. Podľa mojich skúseností, pri ročnej spotrebe zemného plynu okolo 3000 m3 je potrebné uvažovať o kúpe kondenzačného kotla. Úspory dosiahnuté z takejto spotreby sú už zaujímavé, pri cenovom rozdiely medzi klasickým a kondenzačným kotlom.
a) prevložkovanie komína na kondenzačnú techniku (vývod na fasádu domu je zakázaný, môžete mať výduch popri fasáde, ale vyvedený až nad strechu)
b) výkon radiátorov navrhnutý pre kondenzačný režim. U starších systémoch boli plochy radiátorov väčšinou predimenzované.
c) možnosť odvádzať kondenzát z kotla do kanalizácie
Viac informácií sa môžete dočítať tu.
KATEGÓRIA: Otázky a odpovede nie len pre SVB
MÔŽEME ŽIADAŤ ZMENU UMIESTNENIA VÝVODU SPALÍN Z KOTLA OD VLASTNÍKA BYTU, AK PARY Z KOTLA ZNEPRIJEMŇUJÚ SUSEDOM UŹÍVANIE ICH BYTOV?
Áno, ak komín existuje. Komín je spoločným zariadením bytového domu, za ktorý zodpovedá spoločenstvo vlastníkov bytov.
Pripojenie kotla do komína musí spĺňať určité podmienky = požiadavky výrobcu kotla (suchá alebo mokrá prevádzka kotla?, pripojenie kotla do komína s jedným zdrojom splodín, legislatívne požiadavky), na ktoré si môže vlastník bytu = prevádzkovateľ kotla žiadať odpovede.
POŽIADAVKY NA ZABEZPEČENIE ROZPTYLU PRE JESTVUJÚCE ZARIADENIA pri rekonštrukcii spojenej s úpravou výšky komína alebo výduchu sú také, ako pre nové zariadenia. Preto by SVB malo byť v tejto oblasti dostatočne informované.
MÔŽEME ŽIADAŤ ZMENU UMIESTNENIA VÝVODU SPALÍN Z KOTLA OD VLASTNÍKA BYTU, AK SPLODINY=DYM Z KOTLA ZNEPRIJEMŇUJÚ SUSEDOM UŹÍVANIE ICH BYTOV?
Áno, ak došlo k zvyšuniu celkové množstvo emisií vypúšťané do ovzdušia, alebo ak to vyžaduje zabezpečenie rozptylu znečisťujúcej látky pri zmene koeficientu charakterizujúceho jej škodlivosť. Vtedy zvýšenie komína alebo úpravu výduchu prevádzkovateľ kotla musí vykonať zmenu do troch rokov od zmeny zaradenia znečisťujúcej látky.
MÔŽEME ŽIADAŤ ZMENU UMIESTNENIA VÝVODU SPALÍN Z KOTLA OD VLASTNÍKA BYTU?
Áno, ak komín existuje. Zákonné a normatívne podmienky odvádzania spalín z kotla v bytových domoch (napr. cez obvodovú stenu) sa od roku 1996 do 19.12.2017 neustále menili. Komín je spoločným zariadením bytového domu, za ktorý zodpovedá spoločenstvo vlastníkov bytov. Pripojenie kotla do komína musí spĺňať určité podmienky = požiadavky výrobcu kotla (suchá alebo mokrá prevádzka kotla?, pripojenie kotla do komína s jedným zdrojom splodín, legislatívne požiadavky), na ktoré si môže vlastník bytu žiadať odpovede, ak by ho SVB k tejto činnosti vyzvalo. Preto by SVB malo byť v tejto oblasti dostatočne informované.
MÔŽE BYŤ V SÚČASNEJ DOBE ZREALIZOVANÉ VYUSTENIE VÝDUCHU Z PLYNOVÉHO SPOTREBIČA NA VONKAJŠIU STENU BUDOVY ?
Áno. Vyústenie výduchu na vonkajšiu stenu budovy môžu maťvýlučne zariadenia na spaľovanie ZP na priame vykurovanie s prirodzeným odvodom spalín a bez núteného prívodu spaľovacieho vzduchu s MTP menej ako 12 kW, ak budú splnené osobitné podmienky zverejnené vo vestníku. (napr. GAMATKY)
KEDY MUSÍME STRPIEŤ VYUSTENIE VÝDUCHU Z PLYNOVÉHO SPOTREBIČA NA VONKAJŠIU STENU BUDOVY ?
Vyústenie výduchu na vonkajšiu stenu budovy môžu mať výlučne zariadenia na spaľovanie zemného plynu a skvapalnených uhľovodíkových plynov s MTP < 35 kW, ak ide o budovy s vydaným povolením do 31. decembra 2003, ktoré nemali riešený odvod spalín nad strechu budovy, a pri rekonštrukcii nebolo možné zo stavebnotechnických alebo požiarno-bezpečnostných dôvodov riešiť odvod spalín nad strechu. Musia byť však splnené osobitné podmienky zverejnené vo vestníku.
KATEGÓRIA: Obnova plynovodov a prípojok
Prečo sa rekonštrukcie prípojok plynu vykonávajú po "plot" a od plota?
Stavebník (SPP-distribúcia a.s. – ďalej už len prevádzkovateľ) si pri rekonštrukciách plynovodov a prípojok vyžaduje zabezpečiť prístup k ich zariadeniam na kontrolu, výmenu a ich údržbu , a nie len na odpočet plynu z plynomera.
Na všetkých zariadeniach uvedených v nasledujúcom bode je po rekonštrukcii plynovodu a prípojok prevádzkovateľ povinný vykonávať odborné prehliadky a odborné skúšky. Výstavbou pripojovacieho plynovodu a následného dopojenia OPZ v rodinných domoch prevažuje zariadenie Bg). Podľa vyhlášky č. 508/2009 Z.z. je nutné právnickou osobou vykonať v časovom slede (každý 3-tí rok prehliadku a každý 6-ty rok skúšku). Kontrola a údržba sa vykonáva z verejne prístupných priestorov. Z týchto priestorov sa „bezproblémovo“ odhaľujú možné nebezpečia, ktoré môžu hroziť pri prevádzkovaní technických zariadení plynu.
Už len pre doplnenie – odpočet plynomera sa robí 1x ročne a jeho „výmena po dobe ciachu“ sa vykonáva raz za 10 rokov. Pri všetkých pracovných činnostiach musí dôjsť k otvoreniu dvierok skrinky, preto je potrebné otváranie dvierok do verejného priestranstva.
Na hranici pozemku (pri plote) sa umiestňuje „DRZ“ – certifikovaná plastová skrinka s kovovou konštrukciou. Súčasťou certifikovanej skrinky je aj kompletné technické plynové zariadenie typu Bg:
Inač povedané, zmenou legislatívy v plynárenstve je pri rekonštrukcii plynovodov a plynových prípojok u existujúcich odberateľoch plynu možné pod pojmom „nová prípojka plynu“ rozumieť súbor zariadení uvedených odstavci „DRZ“. Pri obhliadkach nehnuteľnosti projektant pred rekonštrukciou plynovodu a prípojok vypracujú technické riešenie dopojenia existujúceho domového rozvodu s novou prípojkou a navrhne „umiestnenie DRZ“. Projektant zohľadňuje umiestnenie DRZ tak, aby bol zabezpečený prístup k zariadeniam z verejného priestranstva.
Nezaujíma ma, čo pripravuje SPP-distribúcia a.s! My od nich plyn neberieme!
S takouto reakciou sa stretávam od občanov pri prípravných prácach spojených s projektovaním obnovy (rekonštrukcie) plynovodov a prípojok. Preto som sa rozhodol venovať tejto problematike trochu pozornosti.
Od 01. 07. 2007 došlo k plnej liberalizácii trhu s elektrinou a plynom, čo znamená, že na trhu pôsobí viacero dodávateľov elektriny a plynu, ktorých zoznam nájdete aj na internetovej stránke úradu www.urso.gov.sk.
Je rozdiel medzi dodávkou elektriny a plynu a distribúciou elektriny a plynu. Distribúciu elektriny alebo plynu zabezpečujú prevádzkovatelia distribučnej sústavy/siete.
prevádzkovateľ plynu je SPP – distribúcia, a.s.
prevádzkovateľ elektriny je: Západoslovenská distribučná, a.s. , Východoslovenská distribučná, a.s. , Stredoslovenská energetika – Distribúcia, a.s.
Bez ohľadu na to, ktorého z dodávateľov elektriny alebo plynu si zvolíte, prevádzkovateľ distribučnej sústavy alebo prevádzkovateľ distribučnej siete sa Vám nemení, vždy ostáva ten istý. Dodávateľa elektriny/plynu si vyberáte Vy. S dodávateľom, ktorého si vyberiete, je potrebné uzatvoriť zmluvu (zmluvu o združenej dodávke elektriny/plynu, rámcovú zmluvu) na dodávku energie do nehnuteľnosti a zároveň podpísal zmluvu o prístupu do distribučnej siete s prevádzkovateľom distribučnej siete. Dodávateľ Vám dodáva elektrinu/plyn, jemu uhrádzate preddavkové platby a on Vám vystavuje aj faktúru za spotrebovanú elektrinu/plyn.
Prečo SPP-distribúcia a.s. robí rekonštrukciu plynovodov a prípojok?
S takouto otázkou ma „častujú“ občania pri prípravných prácach spojených s projektovaním obnovy (rekonštrukcie) plynovodov a prípojok. Preto som sa rozhodol venovať tejto problematike trochu pozornosti.
Zákon č. 251/2012 Z.z. – o energetike a o zmene a doplnení niektorých zákonov v § 64 odstavec 6) prevádzkovateľovi distribučnej siete priam ukladá povinnosť zabezpečovať pravidelnú údržbu a obnovu distribučnej sústavy na udržanie kapacity distribučnej sústavy.
Prípojka plynu (PP) pre RD od 1.7 2011 až do dnes ?
KATEGÓRIA: PLYNOFIKÁCIA DOMU v minulosti
Pripájanie RD na verejný plynovod do roku 1998?
Z principiálneho hľadiska je možné konštatovať, že pripájanie RD do plynárenskej siete sa nezmenilo. Zmenila sa forma požiadania a technológia pripojenia stavebného objektu do súčasnej distribučnej siete plynu. V roku 1998 nahradil starý (Plynárenský zákon č. 67/1960 Zb.) prvý energetický zákon č.70/1998 Zb. platný na území Slovenska pre energetickú oblasť elektriny a plynu.
Pripojenie RD na STL plynovod
Ak váš RD bol, je, alebo bude pripojený na takýto STL plynovod, budete potrebovať pri plynofikácii RD regulátor tlaku plynu (RTP). RTP reguluje tlak plynu z verejného plynovodu na tlak plynu potrebný pre bežné plynové spotrebiče (na prípravu pokrmov, ohrev TUV či vykurovanie).
Pripojenie RD na NTL plynovod
Ak pred vašim RD je vybudovaný verejný NTL plynovod nepotrebujete pri plynofikácii RD regulátor tlaku plynu (RTP). Zregulovanie tlaku plynu verejného plynovodu na tlak plynu potrebný pre bežné plynové spotrebiče (na prípravu pokrmov, ohrev TUV či vykurovanie) zabezpečil prevádzkovateľ plynovodu.
Ostalo v platnosti aj základné názvoslovie
Hlavný uzáver plynu (HUP) rozdeľoval a rozdeľuje až do dnes plynové zariadenie (a to nie len pri plynofikácii RD) na „časť prípojky“ a časť pod názvom “ domový rozvod plynu.“ Rôzne právne úpravy, zmeny v energetickom zákone tieto časti plynového zariadenia pomenovali rôzne, ale ich funkcia ostala nezmenená.
Plynomer, ktorý je umiestnený za HUP je vlastníctvom “ PLYNÁROV“
Za prevádzku a údržbu plynárenských zariadení (prípojku plynu) po hlavný uzáver zemného plynu (HUP), ktorý sa spravidla nachádza na hranici pozemku t.j. „časť prípojky“ zodpovedajú a zodpovedali „plynári“
Prípojka plynu (PP) pre RD v minulosti?
Pre rodinný dom „plynári“ v období plošnej plynofikácie Československa plynové prípojky budovali:
sami na vlastné náklady.
z asfaltjutovaného potrubia – oceľ.
tak, že prípojka plynu spravidla slúžila na pripojenie viacerých oodberateľov plynu so spoločným HUP (riešenie pri 3 RD)
tak, že skrinka (z plechu) s HUP bola umiestnená hlboko za hranicou pozemku spolu s regulátorom tlaku plynu. K HUP a RTP bol prístup zabezpečený na požiadanie vlastníka nehnuteľnosti (čo časom spôsobovalo problém)
tak, že skrinka s HUP bola umiestnená na hranici pozemku spolu s regulátorom tlaku plynu (skrinka sa označovala HUP+RTP). K HUP a RTP bol prístup z verejného priestranstva.
Koncom 70-tych rokov a začiatkom 80-tych rokov sa začali budovať plynovody z plastu a na pripojenie RD sa začali budovať prípojky plynu z plastu LITEN LP 10 bez závažnejších legislatívnych zmien. Začali sa používať iné technológie na ich zhotovenie. Pre „PLYNÁROV“ a občanov republiky platil do roku 1998 „Plynárenský zákon č. 67/1960 Zb„, vyhláška úradu bezpečnosti práce č. 86/1978 Zb. o kontrolách, revíziách a skúškach plynových zariadení v znení vyhlášky Úradu bezpečnosti práce Slovenskej republiky č. 74/1996 Z. z.,.
Spoločné odberné plynové zariadenia pre RD v minulosti?
V minulom období plynofikácie počas platnosti „Plynárenského zákona č. 67/1960 Z.b.“ plynová prípojka budovala tak, že spravidla pre slúžila na pripojenie viacerých oodberateľov plynu so spoločným HUP (riešenie pri 3 RD). V skrinke (z plechu) pre HUP bol umiestnený aj (RTP) regulátor tlaku plynu (Alz-6U/AB, Alz 6U/BD) prevažne s prístupom z verejného priestranstva.
Za RTP boli vedené rozvody plynu (napr. do dvoch rodinných domov), kde boli inštalované plynomery. Táto časť rozvodu sa nazýva spoločné odberné plynové zariadenie určená na odber plynu pre viacerých odberateľov. Začína za hlavným uzáverom plynu a končí sa uzatváracou armatúrou, ktorá ho oddeľuje od odberného plynového zariadenia odberateľa plynu. Spravidla je to armatúra pred plynomerom. Touto časťou rozvodu sa distribuuje nemeraný plyn.
Tak ako to u spoločných zariadeniach býva ich prevádza a údržba „bez údržby“ bola a je vlastníkmi nehnuteľnosti podceňovaná. Technické opotrebovanie rozvodu, či porucha napr. RTP nie raz finančne prekvapila odberateľov plynu, ktorí spoločné zariadenie prevádzkovali (či prevádzkujú) a neuvedomovali si, že za technický stav zodpovedajú ony.
Odstránenie nedostatkov odberného plynového zariadenia, ktorým sa distribuuje nemeraný plyn od hlavného uzáveru plynu k určenému meradlu, muselo a musí byť sprevádzané súhlasom prevádzkovateľa distribučnej siete, nakoľko akýkoľvek zásah do týchto zariadení je zakázaný. Spoločné rozvody boli a sú vedené v súkromných no i v verejných parcelách.
Čo sa zmenilo od 70. rokoch 20. storočia do 1.7.2011?
Plynofikácie rodinných domov boli vykonávaná približne od 70. rokoch 20. storočia. V tomto období pri platnosti „Plynárenského zákona“ č.67/1960 Zb. vznikali „za pochodu“ právne a technické predpisy, ktoré sa do tejto „plynárenskej problematiky“ zavádzali. Plynárenské spoločnosti postupne budovali verejné plynovody a pripájali na ne „žiadateľov o plyn“ – odberateľov plynu. Základné pravidlá zavedené z tohto obdobia sa používajú do dnešného dňa.
V roku 1998 vnikol prvý energetický zákon č.70/1998 Zb. platný na území Slovenska pre energetickú oblasť elektriny a plynu. V roku 2004 bol nahradený zákonom č. 656/204 Zb. Po zmene zákonov boli postupne menené aj technické normy, rôzne pravidlá názvoslovia a takzvané zvyklosti z oblasti plynárenstva. 1.7.2006 došlo k rozdelenie SPP a.s. Bratislava na tri samostatné spoločnosti. Vznikla spoločnosť SPP-distribúcia, a.s..
Od 1.7.2011 došlo k liberalizačnému procesu pripájania budúcich odberateľov zemného plynu k distribučnej sieti na Slovensku. Každý žiadateľ o pripojenie k distribučnej sieti si môže vybrať svojho zhotoviteľa plynovej prípojky, čím bude sám ovplyvňovať termín realizácie pripojenia k distribučnej sieti.
Názvoslovie, práva, povinnosti a termíny
Rozvody plynu od hlavného uzáveru plynu (HUP) až po plynové spotrebiče (napr. plynový kotol, sporák, ohrievač vody, gamatky) sa začal označovať ako odberné plynové zariadenie (OPZ). OPZ bolo zadefinované ako zariadenie určené na odber plynu na odbernom mieste. Zadefinovala sa zodpovednosť za „technický stav OPZ“ vyhláškou Ministerstva práce, sociálnych vecí a rodiny Slovenskej republiky č. 718/2002 Z. z. na zaistenie bezpečnosti a ochrany zdravia pri práci a bezpečnosti technických zariadení. V roku 2009 bola nahradená (platnou do dnešného dňa) vyhláškou č. 508/2009 Z.z. na zaistenie bezpečnosti a ochrany zdravia pri práci a bezpečnosti technických zariadení.
Umiestnenie HUP
Hlavné uzávery plynu (HUP) sa začali vždy umiestňovať na hranici súkromného pozemku s prístupom z verejného priestranstva. Ich umiestnenie muselo zodpovedať podmienkam určených v tz. „Evidenčnom liste pripojenia“ odberateľa plynu.
Umiestnenie plynomerov
Do zjednodušených schem som zakreslil rôzne prevedenia „starých“ ale aj tých najnovších plynofikácii RD, kde sú aplikované názvy a pojmy platné pre zákonné predpisy, normy a technické pravidlá platné do roku 2013.
Obr. č. 1: Schéma rozdelenia plynárenského a odberného plynového zariadenia napojeného na STL plynovod v čase potreby budovania plynomerne, alebo vyčlenenia časti priestoru v RD, do ktorého bol umiestnený plynomer.
Obr. č. 2: Schéma rozdelenia plynárenského a odberného plynového zariadenia napojeného na NTL plynovod v čase potreby budovania “plynomerne”, alebo vyčlenenia časti priestoru v RD, do ktorého bol umiestnený plynomer.
Obr. č. 3: Schéma rozdelenia plynárenského a odberného plynového zariadenia napojeného na STL plynovod, kedy dopyt plynofikácie bol väčší ako ponuka a odberatelia plynu boli ochotní budovať spoločné odberné plynové zariadenie najme v oblastiach, kde verený plynovod nebol vybudovaný.
WEBOVÉ INFORMÁCIE
SMART PORADENSTVO
Distribučná sieť (plynovod)
ZÁSADY POUŽÍVANIA SÚBOROV COOKIE (EÚ)